# Bestuburiai

| Invertebrata |
| --- |
|  Dygiaodžių (*Echinodermata*) tipo, jūrų žvaigždžių (*Asteroidea*) klasės bestuburiai |
| Mokslinė klasifikacija |
|

|  |  |
| --- | --- |
| Karalystė: | Gyvūnai *( Animalia)* |

 |
| Bestuburių tipai |
| 1. *Acanthocephala*
2. *Acoelomorpha*
3. *Annelida* - Žieduotosios kirmėlės
4. *Arthropoda* - Nariuotakojai
5. *Brachiopoda*
6. *Bryozoa* - Samangyviai
7. *Chaetognatha* - Šeriažandžiai
8. *Cnidaria* - Duobagyviai
9. *Ctenophora* - Šukuočiai
10. *Cycliophora*
11. *Echinodermata* - Dygiaodžiai
12. *Echiura*
13. *Entoprocta*
14. *Gastrotricha*
15. *Gnathostomulida*
16. *Hemichordata* - Nepilnachordžiai
17. *Kinorhyncha*
18. *Loricifera*
19. *Micrognathozoa*
20. *Mollusca* - Moliuskai
21. *Monoblastozoa*
22. *Myxozoa*
23. *Nematoda* - Apvaliosios kirmėlės
24. *Nematomorpha*
25. *Nemertea*
26. *Onychophora*
27. *Orthonectida*
28. *Phoronida*
29. *Placozoa*
30. *Plathelminthes*
31. *Porifera* - Pintys
32. *Priapulida*
33. *Rhombozoa*
34. *Rotifera* - Verpetės
35. *Sipuncula*
36. *Tardigrada*
37. *Xenacoelomorpha*
 |
| Bestuburių potipiai |
| 1. *Cephalochordata* - Bekaukoliai
2. *Tunicata* - Gaubtagyviai
 |

**Bestuburiai** (*Invertebrata*) – chordos ir stuburo neturintys, labai smulkūs ir labai dideli gyvūnai. Bestuburiai sudaro apie 97% visų gyvūnų.

## Apibūdinimas

Bestuburių gyvūnų išorinis skeletas išsivystė iš ektodermos ir ektoplazmos. Kai kurie be išorinio dar turi vidinį skeletą. Kūną dengia vienasluoksnis epitelinis audinys. Nervų sistema susideda iš ištisinio žiedo ar ganglijų (mazgų) ir išilginių nervinių kamienų. Žemesnieji bestuburiai (pintys, duobagyviai) kvėpuoja kūno paviršiumi, kiti (pvz., vabzdžiai) – trachėjomis. Bestuburiai gyvūnai paplitę jūrose, gėluose vandenyse ir sausumoje. Kūno sandaros planas gana skirtingas.

## Taksonomija

Skirtingai, nei potipis stuburiniai (*Vertebrata*), jų „priešingybė“ bestuburiai neatitinka jokios konkrečios sistematinės grupės. Dalis bestuburių gyvūnų yra artimesni stuburiniams, nei kitiems bestuburiams. Tačiau šis terminas dažnai sutinkamas literatūroje ir biologų naudojamas patogumo dėlei. Nepaisant to, kad bestuburiai nėra taksonas, jam irgi dažnai naudojamas lotyniškas terminas *Invertebrata*.

## Bestuburių rūšių skaičius

Lentelėje nurodytas išlikusių iki mūsų dienų ir žmonijai žinomų bestuburių rūšių skaičius, kurį skelbia tarptautinė raudonoji knyga.

| Bestuburių grupės | Lotyniškas pavadinimas | Paveiksliukas | Rūšių skaičius |
| --- | --- | --- | --- |
| Vabzdžiai | *Insecta* Linnaeus, 1758 |  | 1 000 000 |
| Voragyviai | *Arachnida* Lamarck, 1801 |  | 102 248 |
| Moliuskai | *Mollusca* Linnaeus, 1758 |  | 85 000 |
| Vėžiagyviai | Crustacea *Brünnich, 1772*  |  | 47 000 |
| Koralai | *Anthozoa* Ehrenberg, 1831 |  | 2 175 |
| Onichoforai | *Onychophora* Grube, 1853 |  | 165 |
| Pasaginiai krabai | *Xiphosura* Latreille, 1802 |  | 4 |
| Kiti bestuburiai medūzos, dygiaodžiai, pintys, kitos kirmėlės ir kiti. | — |  | 68 658 |
| **Bendras rūšių skaičius:** |  |  | **1 305 250** |

## Galerija

* Milžiniškasis kalmaras (*Mesonychoteuthis hamiltoni*) - stambiausia moliuskų ir bestuburių rūšis (pav. palyginimas su žmogumi). Jo svoris gali siekti beveik 500 kg
* *Lineus longissimus* - ilgiausia kirmėlė, galinti užaugti ilgesnė nei 55 m
* Žieduotųjų kirmėlių (*Annelida*) tipo, Žeminių sliekų (*Lumbricus*) genties kirmėlė

## Šaltiniai

Vikižodynas
## Nuorodos

* britannica.com / Invertebrate
* ciesin.org / How many species are there on earth? Archyvuota kopija 2016-11-15 iš Wayback Machine projekto. ROBERT M. MAY, Science 247: 1441-49. | 1988
* untamedscience.com / Invertebrates
* iucnredlist.org / The numbers of species listed in each Red List Category change each time The IUCN Red List is updated. For each Red List update, IUCN provides summaries of the numbers of species in each category, by taxonomic group and by country.
* nndb.com/ Jean-Baptiste Lamarck